LidanRubinov/Halacha-QA huggingface dataset:
שאלה: כשרות: 1.האם מותר לאכול אצל משפחה קרובה שלא שומרת כשרות וטוענים שיכינו בכלים שבושל בהם רק בשר (יש מתח רב סביב ההתחמקויות שלנו)? 2.מה דין כלי חרס של יהודי שנשפך לתוכו יין של גוי ושהה בו כמה שעות? 3.האם כלי שהשתמשו בו לפני כמה שנים ועמד ולא יודעים למה שומש מותר להשתמש בו גם במידה ולא ניתן להגעילו?
תשובה: נראה לי שאי אפשר לאכול אצל משפחה שלא שומרת כשרות: אם לא שומרים כשרות מניין לנו שהם מקפידים לבשל בכלים רק בשר בלי חריגות? איזה כפות עץ ומזלגות משמשים אותם כדי לבחוש בסיר וכד? האם הבשר שהם מבשלים הוא תמיד בשר כשר? בכלל משפחה שלא שומרת כשרות עלולה להכשיל בתנאים אחרים שבבישול ובקניית הירקות. כלי חרס ששהה בו יין וכד  למשך זמן נקרא  כבוש, הההכשרה שלו על ידי השריה במים למשך שלשה ימים והחלפת המים בכל יום. עיין בקישור להלן, פרק יד, ושם הערה 18 בסוף. כלי שלא יודעים במה השתמשו בו ניתן לשימוש רק אחרי הגעלה. עיין בקישור הקודם יש שם הלכות הגעלת כלים.
שאלה: מקווה בראש השנה: רציתי לשאול מה קורה אם צריך לצאת לי מקווה ביום השני של ראש השנה? אני צריכה לדחות את זה?? אשמח לתשובה מהירה
תשובה: לא דוחים, טובלים. צריך לתאם זאת עם הבלנית. להלן קישור לתשובה מפורטת שנה טובה!
שאלה: שמות: שבוע טוב לקרוא לתינוקת עפרי זה טוב? או עופרי? שתהיה שנה טובה ו על התשובה.
תשובה: אינני מבין בענייני שמות. מצאתי קישור שיסייע לך:
שאלה: התחזקות איטית: לרב, אני בן. מתמודד עם מחלת נפש ומטופל בכדורים באופן קבוע. לאחרונה אני מרגיש צורך להתחזק, אבל אני יודע שעלי לעשות זאת באיטיות. התחלתי להניח תפילין, ואני רוצה להתחיל להתפלל שחרית. (בעברי שמרתי מצוות והייתי חש רוגע אחרי קריאת פיטום הקטורת) שאלתי היא האם יש משמעות להתפלל רק שחרית ומנחה וערבית לא? שכן, אני מרגיש שזה קצת "גדול" עלי בשלב זה, לחזור למקיים את רוב המצוות. מה היית ממליץ לי לעשות? ב.
תשובה: מקובל מאוד להתחזק בהדרגה, בתהליך אטי כדי לבנות בניין יציב. בהצעה שלך יש משהו מאוד אמתי מפני שפעם תפילת ערבית הייתה רשות. לכן כשאתה משאיר את תפילת ערבית לשלבים הבאים, אתה מתקדם במסלול נכון. חזק ואמץ אל תירא ואל תחת שנה טובה!
שאלה: הזאת דם בחלום: לאחרונה גיליתי שיש לי רגישות גבוהה כנראה נולדתי איתו הרגשתי הקלה שקראתי את המאמר על רגישות גבוהה באינטרנט זה מסביר לי למה אני כל כך רגישה בנוסף יש לי חרדה חברתית כבר המון שנים בעקבות טראומות רגשיות. אני עוברת התמודדיות לא פשוטות בחיים ואני מנסה להתחזק באמונה שהכל לטובה בזכות הספר בגן האמונה המבואר יום אחרי שגיליתי שיש לי רגישות גבוהה חלמתי חלום שבו אני מקיאה דם הקאתי המון דם בחלום וגם קצת רוק מה זה אומר?
תשובה: אומרים שרוב החלומות באים אחרי דברים שקרו במשך היום. אפשר שחשבת או דמיינת משהו שאת כבר לא זוכרת. אני לא מכיר התייחסות לחלום כזה במקורות היהדות. צריך לפרש חלום בדרך טובה - לכן נסביר שאת מקיאה את החלק הקשה והמפחיד ברגישות שלך ומשאירה לעצמך רק את החלקים הטובים שיש ברגישות כזאת. מי שיש לו טראומות רגשיות כדאי מאוד שיפנה לטיפול רגשי זה יכול להקל מאוד. מציע לך לפנות לטיפול פסיכולוגי. שנה טובה!
שאלה: קרי לילה.: לרב אני בן 15 וכבר שנתיים שיוצא לי קרי לילה באופן קבוע בתדירות של פעם שבוע וחצי-שבועיים. הבנתי שלרב האנשים יוצא רק פעם אחת בכל חייהם. א.מה אני עושה במצב כזה האם זה מצוי או שזה מוזר? ב.האם זה נגמר בגיל מסוים? ג.האם זה יכול לפגוע בי בעתיד? ד.מה לעשות עם כל הבגדים שיצא עליהם קרי? ה.האם הרב מכיר דרך להימנע מזה בלילה? ויישר כוח על האתר.
תשובה: ב"ה, לא נכון שלרוב האנשים יוצא פעם בחיים. ממש לא. זה לא פוגע בעתיד. בגד עם קרי שלים בכביסה. יש להבדיל בין שני מקרים: אם אדם לא הרהר ביום על דברים לא צנועים וראה קרי לילה זה לא איסור. אם אדם חשב על דברים לא צנועים ביום וראה קרי לילה זה אסור בגלל ההרהור, וצריך לעשות תשובה על כך ולטהר את המחשבה. דני ארגמן
שאלה: זבוב במרק: גיליתי בצלחת המרק שאכלתי שצף בה זבובון קטן. שאלתי האם הזבובון אסר את הצלחת ואת הכף שהיתה בתוכה? בצלחת נשאר מרק מועט אינני יודע אם היה 60 כנגד הזבובון וכן אולי הוא נגע בכף שגם כנגדה אולי אין 60. וכן אינני בטוח שהחום היה בשיעור יד סולדת.אודה על תשובתכם.
תשובה: חרק הנראה לעין אינו מתבטל ב60. לכן אסור לאכול את המרק בלי לבדוק אותו. אבל אין בעיה של הטעם שלו. וכפי שכתוב בשו"ע יור"ד ס  ק"ד סעיף ג דברים המאוסים, שנפשו של אדם קצה בהם, כנמלים וזבובים ויתושים שכל אדם בודל מהם למיאוסן, ואפילו נתערבו בתבשיל ונמחה גופן לתוכו, אם ההיתר רבה עליו, מותרים. ומכל מקום כל שאפשר לבדוק ולהעביר במסננת, בודק ומסנן. (מיהו בחלא ושכר, יש לחוש כמו בעכבר.) (ב"י לדעת הרשב"א).
שאלה: להשיב גזילה:,בנוגע להשבת גזילה : 1.לפני יותר משנתיים לקחתי בגד שמצאתי איפשהו בבית הספר בלי לדעת למי הוא שייך,כיום הוא עדיין אצלי,אני מתחרטת על המעשה ולא יודעת למי ואיך להחזיר את הגזילה. 2.לאחרונה התוודעתי לכך שהעלמת מכס זה גזל מהמדינה והוא אסור,יש ברשותי המון דברים שקניתי מחו"ל והסתרתי במזוודה מבלי לשלם מכס,איך אוכל להחזיר למדינה?,עילית
תשובה: אני שמח מאוד לקבל בימים כאלה פניה אודות דרך תשובה. חשוב מאוד לחזק את עצמך במידת הזהירות כדי שלא תחזרי בשום אופן למעשים חמורים כאלה. את הבגד תחזירי למקום ממנו לקחת אותו. אולי הבעלים שלו יעברו שם ויזהו אותו? אם יש מקום יותר בולט בבית הספר את יכולה לתלות שם את הבגד. מבחינה הלכתית אם היית לפני גיל 12 יש מקום להקל יותר. בכל מקרה ראוי לתת לצדקה סכום זהה לערך של החפץ שגנבת. עייני תשובה באשר לשאלה אודות העלמת מכס - יש באתר שלהם אפשרות של פניה ב טופס פניה  - תשאלי אותם את השאלה ותקבלי תשובה מה לעשות. אתר הפניות
שאלה: מענה לתפילה: כבוד הרב אני בחורה בת - חייה בסביבה חילונית. לפני חצי שנה התחלתי להתחזק ברוך השם. ואני שומרת שבת באופן מלא. יש בקשה שאני מבקשת משהו מאוד ספציפי ולפעמיים מרגיש לי שבורא עולם לא מקשיב לתפילות שלי.למרות שאני יודעת ומבינה שאין דבר כזה, בורא עולם תמיד מקשיב ורואה הכל אך בכל זאת איך אוכל להיפטר מהמחשבות האלה ולהמשיך להתחזק בדת??? מראש
תשובה: ח קראו לקושי שלך "עיון תפילה" וראו בכך מעשה מזיק! "אם הוא מאריך בתפילתו ומעיין בה, סופו שיבוא לידי כאב לב. מהו העיון המדובר? רש"י ותוספות מבארים, שהוא מצפה שתפילתו תתקבל, מחמת שהאריך בה (רש"י) או מחמת שכיוון בה (תוספות). בגמרא להלן (נה,א) עיון התפילה נזכר, כאחד משלושה דברים המזכירים את עוונותיו של האדם. בגמרא בבבא בתרא (קכד,א) עיון התפילה נזכר כאחד משלושה עבירות שאין אדם ניצול מהם בכל יום. מתוך עייני בתשובה של הרב אבינר שמסביר את העניין היטב שנה טובה ופחות דאגה!
שאלה: האם שמיטת כספים חלה על ת כפול שניתן בטעות: בהזמנת נופש לקייץ נתתי את כרטיס האשראי כביטחון במהלך הנופש בעל הצימר טען שלא השתמש בו ולכן שילמתי לו את מלא הסכום לאחר מכן התברר שהוא חייב אותי פעמיים גם באשראי וגם בצי ק שנתתי לו בעת הנופש לטענתו הוא דיבר עם חברת האשראי שתחזיר את הכסף אולם בפועל לא קורה כלום האם זה נחשב להלוואה ונופל בשמיטה (בהנחה שלא נכתב פרוזבול)? בהנחה שמבחינתי לא היתה כוונה להלוות. ומתוך שהשהיתי בנכס שלו (והוא עוד התפאר שזה שייך לו בנוסף לביתו הפרטי) ברור שהוא לא נופל בגדר עני. שוב חשוב לי לדעת האם זה נחשב הלוואה ולא לקבל פתרון של תכתוב פרוזבול?
תשובה: לשמיטת כספים נכנסים גם חובות שלא נעשו מתוך הלוואה - כמו משכורת שלא שולמה וכיו"ב עיין תשובה יש אפשרות לשטר פרוזבול באינטרנט
שאלה: היטלר ויהדות אשכנז: לאחרונה התחלתי לקרוא ספרים ומאמרים על ההשמדה וההרס שהביא היטלר על יהדות אשכנז. באחד הספרים קראתי שזה היה נקמה אישית על מה שהיטלר עבר בילדותו. בין היתר גם מאמרים שנכתבו ע" הצורר עצמו. ממה שרשום שם הבנתי כמה דברים: רשום שם שבילדותו היא ילד מוכה ועבר התעללות קשה ע"י יהודים בעיר מגוריו. אביו מת שהיה קטן ואמא שלו מתה מסרטן שהוא בגיל 18 ולאחר מכן במשך כמה שנים היה יושן ברחוב על ספסלים וכן בבתי מחסה. לטענתו הרופא היהודי שטיפל באמו הרעיל אותה בתרופות קשות והרג אותה. ובנוסף שהיה קטן וגם שהיה יושן ברחוב יהודים היו התנכלו והתעללו בו. נשאלת שאלה האם זה נקמה אישית של היטלר על מה שהיהודים התעללו בו בילדותו או שזה משהו גדול יותר? כמו כן יש דבר שלא מובן. איך אדם שחיי באשפתות וברחוב מצליח להגיע למעמד של מלך גרמניה ושליט אירופה המוחלט? זה לא הגיוני בשכל האנושי שאדם יגיע למעמד רם כל כך מכלום.
תשובה: זה לא תחום שאני מבין בו. אין לי כל מושג מה עבר עליו בילדותו. ברם, כל הניסיון הזה נראה לי מיותר לחלוטין. השואה היא אירוע ברמה קוסמית, ולא ר גודל של נקמה על מה שעשו למישהו בילדותו. היא לא ניתנת כלל לביאור במטבעות של חשבונאות כזו - עשו לי כך ואני אעשה לכם כך. היא משהו שכלל לא נכנס לממדים האלה, ולכן גם אם כל הסיפור הזה נכון הוא לא רלוונטי למה שנעשה בשואה. ושנה טובה
שאלה: טבעונות ודת: הרב, רציתי לדעת איך זה הגיוני שנותנים כשרות על מאכלים כמו בשר וחלב וביצים כאשר יש גריסת אפרוחים וכליאת פרים במכלאות קטנות ועשיית דברם הנוגדים את רוח ההלכה והתורה וגם אסורים להלכה. לפי מה שהבנתי משאלות קודמות בנושא טבעונות וכשרות.
תשובה: שני הדברים שכתבת בשאלה נכונים מאוד. הראשון הוא שמה שנעשה היום בגידול התעשייתי נראה כאסור על פי ההלכה. מדובר במעשי אכזריות מרחיקי לכת, ודברים שהם בוודאי צער בעלי חיים מיותר. אדגיש כי מותר לו לאדם לנצל את בעלי החיים לטובתו, אך לא להתאכזר ולא להתעלל. הדבר השני הנכון הוא שהתנהגות זו אינה מטריפה את המאכלים. אנחנו פוסקים לפי ההלכה, וההלכה היא הקובעת מה כשר ומה טרף, והיא לא קבעה כי מעשים אלה הופכים את הבשר לטרף. על כן, ראוי להיות חלק מכל ניסיון להפוך אותנו לחומלים יותר, גם על בעלי חיים, ובד בבד לא להטריף דבר שאינו כזה על פי ההלכה.
שאלה: בעיה באמונה: לאחרונה החל אצלי בעיה באמונה ממש כך אני כל הזמן נלחם בזה. הפסקתי בכלל להתפלל אפילו שחרית קשה לי מאוד אני כל הזמן חושב על איפה הקב"ה, ואילו כל זה שטויות אולי כל זה המצאה וכו כל הבעיות של הכשרויות ועוד. איך אני מתגבר על הקשיים?? מה עושים איך מתגברים וחוזרים לאמונה?
תשובה: גדלתי אצל רב שלימד אותי ש"אין פטנטים". על כן, לצערי, אני לא מכיר פטנטים מסוגים שונים, ובוודאי שלא פטנט שיכול להביא את האדם לאמונה. אם יש את נפשך בכל זאת לחדש את האמונה, אני יכול להציע לך רק שני קצות חוט. ואם תרצה לאחוז בהם, ולהמשיך ביחד את הדיון בענייני אמונה - אשמח לעשות זאת. נקודת אחיזה אחת: עוד לפני העיסוק באמונה עצמה - הכרה פנימית עמוקה שמשבר הוא גם הזדמנות. בשעה שאדם מאבד את אמונתו אפשר שהדבר מלמד אותו כי מה שהיה קודם לכן - טוב למעמדו הרוחני ולרמתו קודם לכן, אולם מאז הוא התקדם והוא השתנה, ועל כן האמונה שהייתה לו קודם אכן אינה יכולה לספק את מבוקשתו, ולהיות מענה לדברים שהוא מחפש. אדם גדול זקוק לאמונה גדולה. על כן, אולי כדאי שתכריע בתוך עצמך כי המצב עתה קורא לך להזדמנות מחודשת, ולניסיון לבנות אמונה הרבה יותר גדולה מזו שהייתה קודם לכן. נקודת אחיזה שניה נוגעת למהות. אשמח אם תקרא את המאמר שכתבתי על שפת האהבה, ועל היכולת להתקשר לאמונה דרך שפה זו. וכאמור, אם תרצה להמשיך ולדון בסוגיות כבדות משקל אלו - אשמח. ושנה ממש מתוקה
שאלה: פתיחת קופסת טונה בשבת ויום טוב: הרב שרלו, האם מותר לפתוח קופסת טונה בשבת וביום-טוב? אם היא נפתחת באמצעות טבעת שקבועה במכסה, ולא באמצעות פותח קופסאות, האם זה משנה את הדין? ושנה טובה!
תשובה: נכתבו על כך בירורי הלכה רבים בעשרות השנים האחרונות. נראה לי כדבר פשוט כי כיוון שהקופסה היא כבר כלי, ודרך רוב מוחלט של בני אדם לא להשתמש בקופה לאחר ריקונה - שאין כל בעיה לפתוח את הקופה. יש דעות מחמירות יותר בהקשר זה. ושנה טובה
שאלה: כשרות: מה ההכשר של הבשר ממשחטת דאבח בדיר אל אסד?
תשובה: נכון להיום, ערב ראש השנה תשע"ו בשר חלק-בד"ץ בית יוסף בשר כשר (לא חלק)- רבנות כרמיאל
שאלה: טיסה בחול המועד סוכות: האם מותר לטוס בחול המועד סוכות (29.9)? כמובן לכמה ימים בלבד ואירוח בבתי חבד. מראש
תשובה: לדבר מצוה חשובה מותר
שאלה: בשר וחלב: אפיתי בתנור בשרי בן יומו נקניק בשרי על מגש חלבי שלא בן יומו,שמתי נייר אפיה ועליו את הנקניק,מהו הדין של הנקניק ומהו הדין של המגש
תשובה: מותר לאכול את הנקנקיות. צריך להכשיר את התבנית.
שאלה: גניבת דעת של אשתי: לרב אשתי עובדת בהוראה והינה לקראת סיום התואר הראשון בעקבות מצבנו המשפחתי יצא שאשתי התקשתה לסיים את התואר בזמן לימודיה והתחילה לעסוק בהוראה לפני סיום התואר כאשר היא עדיין לא הגישה את העבודות הסמינריוניות. לאחר מחשבה הגענו למסקנה שהטוב ביותר יהיה לשלם למישהי שתכוון את אשתי בכתיבת העבודה ותייעץ לה (כיוון שאשתי כבר לא סטודנטית במכללה אין לה מנחה מטעם המכללה שימלא תפקיד זה). כעבור זמן קצר התברר לי שאותה "מייעצת ומכווינה" פשוט כותבת לאשתי את העבודה בתמורה לת כמובן שהיה לי מאוד לא נוח עם המידע הזה וניסיתי לדבר על כך עם אשתי ולהסביר לה שיש בכך גניבת דעת ואף גזל אך במהרה גיליתי שאין בכך תועלת והדבר אף מוביל לויכוחים לא נעימים הפוגעים ב בית. אשתי גמרה בדעתה לסיים את התואר בכל מחיר. כרגע מרוצים מאשתי במקום עבודתה וסיום התואר נועד על מנת להגדיל את המשכורת בעבודתה הנוכחית ובעבודות הבאות. אני מרגיש מאוד לא בנוח כיוון שאנו מנהלים חשבון בנק משותף ואני לא יודע איך להתנהל במצב בו אני מרגיש שחלק מהכסף נכנס לחשבון שלנו שלא בצדק אשמח להכוונה במצב זה
תשובה: עליה לכתוב את העבודה בעצמה, ולא להגיש עבודה שמישהי אחרת כתבה. אחרת זהו שקר. אולם אם אשתך כותבת עימה, אפילו מעט, כל עוד היא מבינה את הנלמד ומבינה כיצד מכינים את העבודה, והשתתפה באופן מסויים בכתיבה, זה אינו גזל. מדובר על השתדלות לא מטריחה, תציע כך לאשתך. אם אשתך מתעקשת וזה גורם למריבה, תניח לזה, ותודיע כלפי שמיא שתוספת הת אינה על דעתך ואינה לשימושך כפי מה שאתה יודע בלי נדר.
שאלה: מרגיש נחות ופגוע: מאז שחזרתי ללימודים אני מאושר ואני ממש אוהב את הישיבה שלי. ראש הישיבה הוא חלק עיקרי המשינוי שאני עברתי ועובר ובכללי אני אוהב אותו ומכבד אותו. כנהוג הספרדים אומרים סליחות בחודש אלול, היום כשסיימנו להגיד סליחות כולנו מיהרנו לבית המדרש לתפילה וכשהגענו ישר התחילו ר ישמעאל, ואנחנו הנחנו תפילין והתפללנו בפיגור אחרי החזן. אחרי ויכוח סוער שהיה לי עם אחד החברים הכי טובים שלי פניתי לראש הישיבה בבקשה שייתן לנו שתי דקות להניח תפילין כדי שגם אנחנו נוכל להתחיל בזמן והוא ענה לי "דלגו על אחד המזמורים" תוך כדי הליכה והמשיך ללכת. שלא תבין לא נכון הוא דמות מאוד אבהית בעיני אבל פשוט הרגשתי מושפל. כל היום הייתי פגוע עד עמקי נשמתי. זה לא שהרב היה חייב לי משהו ואני בטוח שהיה לו משהו מאוד חשוב לעשות באותו רגע, ועדיין קשה לי עם האמירה הזאת. במנחה הוא הסתובב ברחבי הבית מדרש ופשוט לא יכולתי להסתכל עליו. זה פגע בי לא רק בקטע של יחס בין ראש ישיבה לתלמיד, אני גם מרגיש כאב בקטע תרבותי, מה המנהגים שלי פחות חשובים משל האשכנזים? ואני בטוח שהוא לא התכוון אבל אני מסתובב עם ההרגשה הזאת יום שלם ופשוט כואב לי. עלה לי ולעוד כמה חברים רעיון לעשות מניין ספרדים אבל זה פשוט לא במקום, אין לי שום מטרה ליצור קרע בין העדות, אני פשוט רוצה שיכבדו אותי. ראש הישיבה צודק? אני בכיין? איפה אני טועה? הגישה שלי לא נכונה?
תשובה: כאשר פנית בבקר אל ראש הישיבה הוא לא חש את גודל המטען שאתה נושא. הוא ראה לעיניו צעיר שמאחר לתפילה ונתן לך עצה מקובלת: לדלג על מזמורים כדי להגיע ל- ישתבח  עם כל הקהל. כך כתוב בהלכה. אתה באת עם הרגשה מעיקה של התנגשות בין הספרדים ששבו מהסליחות שלהם ובין ההתנהלות של מניין הישיבה האשכנזי שלא משכים לסליחות ובכלל לא מתחשב בספרדים. הפתרון האמתי הוא להתחיל את הסליחות של הספרדים חמש דקות מוקדם יותר וכך לא תהיה שום התנגשות. אני בטוח שאם תגש לראש הישיבה ותשתף אותו בהרגשה הקשה שלך כתלמיד ספרדי שמשכים לסליחות ומרגיש שהישיבה לא מתחשבת בו - הוא יבין ללבך ויפייס אותך.
שאלה: טוסטר לחיצה: ברשותי טוסטר לחיצה חדש ואני רוצה לשאול האם מוצר לעשות בטוסטר גם חלבי וגם טונה אנחנו ספרדים ונוהגים לא לאכול מעורבב. כמובן שבכל שימוש בטוסטר אנחנו משתמשים בנייר אפיה והטוסטר לא מתלכלך. בנוסף מה דינו של לחם שחומם ישירות על הטוסטר, האם הוא חלבי או שאפשר לאכול אותו עם מאכל בשרי. וערב טוב.
תשובה: א. מותר, באופן שכתבת ב. חלבי, מחשש ציר גבינה צהובה
שאלה: בורר בתמרים, זמן הסימנים, גדרי שהחיינו: בס ד ברצוני לברר כמה דברים 1. איך ניתן לבדוק תמרים או כל דבר שמצריך בדיקה בשבת או בחג האם כשאני פותח את התמר ומוציא את הגרעין ובודק את התמר אין בזה בורר? 2.האם מברכים ברכת העץ על הסימנים שבארוחת החג ובכלל בכל ארוחה? 3.ממתי פרי נחשב פרי חדש? כתיבה וחתימה טובה בהצלחה בחגים חג שמח ו
תשובה: א.יש להחשיב זאת כאוכל מן הפסולת כשמפריד דבר אחד ממשנהו, ומותר ב.יש בזה כמה דעות בראשונים, ולמעשה תאכלו אותם לאחר המוציא, ותברכו רק על הפירות ולא על הירקות (ותמר קודם, כסדר הפסוק ארץ זית שמן ודבש). ג.מברכים שהחיינו על פרי המתחדש פעם או פעמיים בשנה, וניכר שהתחדש. אולם אם הוא מצוי מאד בשל קירור או דרכי גידול חדשים, גם בשאר השנה, אין מברכים עליו.
שאלה: המשפט הפך אותי למוסלמי?: כבוד הרב כרגע אני בן 17 ובכיתה י"א,נזכרתי שפעם אחת בכיתה ז כשלמנדו ערבית בבית הספר המורה רשמה על הלוח משפט שאם אתה אומר אותו אתה כביכול מתאסלם,אני בטיפשות אמרתי אותו,אבל אני לא בטוח שמישהו שמע אותי אומר אותו,אני כמובן יהודי מאמין ומסורתי,השאלה שלי היא מה אני נחשב עכשיו,אני עדיין נחשב יהודי?
תשובה: הנך יהודי, הבלי אמונות הגויים אינם יכולים לשנות לעולם את הקטגוריה של יהדותך. עשה תשובה על כך שאמרת משפט כזה.
שאלה: הבשר ברשתות השיווק: לרב. לגבי הבשר המוכשר שנמכר ברשתות השיווק, כ"רמי לוי" לדוג : האם (מעט מאוד) דם שממשיך לנזול ממנו, מהבקר בעיקר, (נראה לי ואכן הקצב אישר שזה מעט דם למרות ההכשרה) מונע מאכילה ודורש הכשרה נוספת בבית? יש לציין שאני אשכנזי. קניתי הערב בקר שנטחן טרי בהכשר הר מחפוד (כשרות מהודרת, לא?) וכאמור, וזו לא פעם ראשונה ולא רק במקום זה, ניתן לראות מעט דם שעדיין נוזל מהבשר. כאמור: מה עושים? ב לרב ושנה טובה.
תשובה: אם הוכשר, הציר האדום שנשאר אינו בגדר דם אסור. אני אוכל רק הכשר של הרבנות הראשית לישראל (בהכשר מהודר), ולא של רבנים פרטיים, מהודרים ככל שיהיו. כך נהג הרצי"ה, וכך ראוי לכל בן תורה החפץ בטובת קדושת כלל ישראל בא"י, לנהוג.
שאלה: בגדים צנועים - גוגל פלוס חדש: כידוע נושא הצניעות הוא נסיון שהנשים בדורינו מתמודדות איתו הרבה, ומשתדלות מאוד להתלבש באופן צנוע. אך לצערי הרב, רוב החנויות לא משווקות בגדים צנועים, ובפרט חצאיות וקשה מאוד להשיג אותן. לכן פתחתי לאחרונה דף בגוגל פלוס שאפשר למצוא בו חצאיות צנועות ויפות עם הפניה לחנות, כתובת, מחיר ותמונה של החצאית. אני פונה אליכם כדי שתפרסמו את הקישור לדף, ועוד נשים תוכלנה למצוא בגדים צנועים, ובד בבד אופנתיים. אין כאן שום מטרות רווח. רק רצון כנה שנשים לא תצטרכנה להתמודד עם דילמה של צניעות למול יופי. הלינק לדף:
תשובה: יישר כח קישורים לחנויות צנועות אפשר למצוא כאן:
שאלה: צניעות הורים וילדים, קיפול בגדים תחתונים: בניי כבר גדולים ומבצעים מטלות בבית כמו תליית כביסה וקיפולה, האם יש לייחס חשיבות למתן ביצוע המשימה בבגדים התחתונים של ההורים? האם צריך להימנע מלתת להם לטפל בבגדים האלו? אשמח לתשובה מהפן ההלכתי ומהפן המשפחתי תרבותי חינוכי
תשובה: יש להמנע מלתת לילדים בכל גיל, לגעת ולהביט בבגדים הצנועים של ההורים. ואם יאמר אדם שאין היצר מצוי בדבר כזה, תשובתו בצידו- הלא לשם כך קוראים ביו"כ פרשת העריות, ואמר ר"מ הזהרו בי מפני ביתי וכו. אמנם היצר אינו מצוי בין הורים לילדיהם, אך יש להקפיד שלא לעורר אותו, ולא יאמר אדם שמחשבותיו בידיו, כמאמרם אל תאמין בעצמך עד יום מותך. בנוסף לדברי ח שהם האמת בטהרתה, יש גם צד אסטטי נימוסי שאפילו גויים מבינים, שאין זה ראוי לתת לבן לקפל בגדי אמו הצנועים ולהביט בזה וכו  והייתם קדושים
שאלה: השתמטות ממלואים: כבוד הרב הבן שלי הוא איש דתי בן 31 הוא לא הלך למילואים שנתיים ובגלל זה הוא ניקרא עריק - בחור דתי ואני יכולה להביא אישורים מהרב שהוא נימצא אצלו אני מבקשת את כל העזרה עם אתם יכולים לעזור בזה ב וחג שמח
תשובה: אם בנך דתי, עליו לשאת בעול עם הציבור וללכת למילואים. בזה יקיים דברי ח על נשיאה בעול עם חבריו, ומצוות התורה להגן על עם ישראל. בהצלחה
שאלה: אך אני יכולה לעשות פרוזבול: איך אני יכולה לעשות שטר פרוזבול לכסף שלי שנמצא בבנק? אני סה"כ בחורה צעירה כך שאין לי עדים וכו שאני יכולה לפנות אליהם
תשובה: שאביך יעשה עבורך בתורת שליח
שאלה: חוב עקב גניבה: כבוד הרב המשיב, לאחר שגיליתי, השנה, שגנבו לי כסף, הגנב החליט להשיב לי אותו בתשלומים, אם לא אתלונן עליו. האם גם חוב שנוצר עקב גניבה נשמט בשמיטה?
תשובה: כן, זה חוב שמשמט. כדאי לך לעשות פרוזבול זה קל ופשוט, צריך שלשה אנשים שאתה קורא באוזניהם את הטקסט עושה אתם קניין סודר והם חותמים לך. עיין שנה טובה!
שאלה: מיקום שליח ציבור: שלוב כבוד הרב, מה הטעם שבציבור האשכנזי השליח ציבור עומד לפני העמוד ובציבור הספרדי השליח ציבור עומד בבימה באמצע בית הכנסת?
תשובה: לפי בירור קצר שערכתי מתברר שיש כאן ערכים סותרים: מצד אחד חשוב שכל הקהל ישמע את שליח הציבור - לשם כך עדיף שיתפלל על הבמה - כך נהגו הספרדים. מצד שני יש עקרון של  ממעמקים קראתיך  - מקומו של שליח הציבור יהיה נמוך לפני ד  - זה מקום התיבה שלפני ארון הקודש וכך נהגו האשכנזים. עיין דיון בנושא
שאלה: חיוב הציווי: רציתי לשאול האם הציווי האלוהי לאברהם -"קום התהלך בארץ לארכה ולרחבה כי לך אתננה", הוא ציווי שתקף גם אלינו וזה מצווה ככל המצוות? ואם לא אז מה מעמד הציווי היום ביחס אלינו? וכן איך מתקשר כאן העניין של ד אמות חדשות בארץ ישראל ומה המקור לעניין של ד אמות?
תשובה: מביא לך תשובה של הרב יהודה הלוי עמיחי: הגמ  (כתובות קיא ע"א) אומרת שכל המהלך ד"א בארץ ישראל הוא בן עולם הבא. לא נאמר שיש כאן מצוה, כשם שנאמר שהאומר אשרי שלש פעמים ביום הוא בן עולם הבא. דהיינו מתנהג בדרך הראויה להביאו לעולם הבא. ומשמע שיש להשתדל בכך אולם אין זו מצוה. מתוך ועיין עוד
שאלה: זוגיות קשה ובעייתית: אני נשוי מזה 9 שנים עם שני ילדים קטנים. אני בסטטוס פרוד מזה זמן. בשל בעיות קשות בזוגיות של אישה קשה מאוד שנוקטת באלימות מילולית וחוסר כבוד טוטלי אלי. מגיע למצב של השפלה אלי אל מול הילדים. ניסינו כמה וכמה טיפולים זוגיים ללא הצלחה. לאחרונה קראתי באיזה ספר יהדות בנושא בית כי אם לאדם יש אישה רעה זה הניסיון שהוא קיבל והתיקון והוא חייב להתמודד עם זה אחרת הקושי וייסורים יבואו ממקום אחר. האם באמת זה נשמע הגיוני שגבר צריך לסבול במערכת זוגית. האם בשביל זה נתן הקב"ה את אופציית הגירושין. אשמח לקבל התייחסות מודה מאוד.
תשובה: ב"ה, אין מצוה לסבול יסורים, מי שקשה לו פה צריך ללכת למקום אחר, כמובן לא במהירות כמו שמקלידים את המשפט הזה, צריך לעשות כל מאמץ לתקן את המצב, גם במערכת זוגית קשה, אפשר למצא דרך מוצא. אבל כאשר כלו כל הקיצים - יש אפשרות להפרד, לקחת פרק זמן ארוך לחשבון נפש - חישוב מסלול מחדש ולנסות לבנות זוגיות חדשה. רק כאשר אדם נמצא במצב שלא יכול להתנתק מהמקום שבו הוא נמצא, יש מקום למחשבה שאלו הם היסורים שלו, הרי לכל אדם יש חבילה, לזה בזוגיות לאחר בכלכלה, לשלישי בבריאות וכו. אבל בהחלט אין ענין להשאר במקום שסובלים. בברכת שנה טובה, דני ארגמן
שאלה: אחרי שמיטה: האם לאחר ראש השנה הקרוב מותר מייד לחזור לעבודת אדמה כרגיל, או שצריך לחכות עוד זמן לאחר השמיטה? (לדוגמא-לשתול עץ חדש בגינה מותר מייד?)
תשובה: מלאכות מותר מיד - כמו מלאכות במוצאי שבת. רק לפרות ולירקות שנקטפים לאחר השמיטה אבל צמחו בשנת השמיטה יש משמעות הלכתית. שנה טובה!
שאלה: כשרות בשר: לאחרונה שופרסל ותנובה החלו לייבא בשר בקר טרי מדרום אמריקה ופולין. מה ההכשרים של הבשרים האלה????
תשובה: יש להסתכל על המוצר ולראות מי נותן הכשרות ובאיזה רמת כשרות.
שאלה: חברות טובות בדרכים שונות: רציתי לשתף אתכם במצב שאני רוצה לשנות, אם אצטרך, בחברתי. יש לי חברה קרובה בת להורים דתיים, אך היא נפגעה במהלך נעוריה מחשיפה לכל מיני דברים. הטלויזיה, הפלאפון עשו את שלהם. כתוצאה מכך, אני מבינה שהיא נחשפה לעולם הגדול הפחות יהודי, ובכך התערערה אמונתה. היא שאלה על אמונה, וכפי שאני מבינה מתכננת בעתיד לחיות בחו"ל ודרך חייה לא נראה לי יהיה דתי. יש לה חרדות, לפי דעתי החרדות הגיעו משהיית יתר עם הפלאפון וסרטים למיניהם שראתה. היא עדינה בנפשה, ואני רוצה לעזור אם צריך ונראה לי שכן. היא ילדה נחמדה מאוד, ואני אוהבת אותה. אשמח שתעזרו. יום נעים!
תשובה: לך יקרה. השאלה שלך מקסימה. היא מעידה על רגישות, דאגה ועל רצון שיהיה טוב לכל מי שסביבך. כל הכבוד לך על הנכונות לעזור לחברה ולרצות שיהיה לה טוב יותר. מיוחד שהטוב אצלך ברור, ואת מחפשת דרכים להוביל את כולם לאותו טוב שאת נמצאת בו. רגע לפני שנפנה לתשובה, בואי ננסה להבין יחד קצת מעבר לשאלתך. חברות זו איכות מהי בעצם חברות? חברות היא כשאנחנו חיים לצד אנשים שונים מאיתנו. ומעצם זה שאנחנו חיים זה לצד זה, אנחנו יוצרים בננו קשר. הקשר משמעותי בד"כ לשני הצדדים. הוא נעים, טוב ולעתים גם מקדם אותנו להיות טובים יותר. החברות יכולה לשמש עוגן לחברה כשקשה לה או כשטוב לה. ובעצם כל צד בקשר יכול לשתף מה קורה איתו במסלול חייו. חיים זה לצד זה, ונמצאים שם אחד בשביל השני. קשר עם חברה, אמתי ועמוק, יגיע בעיקר ברגע שנצליח לאהוב את חברתנו כמו שהיא. עד כמה אני חברה טובה? לעתים קורה לנו שמרוב שאנחנו רוצים בטובת חברתנו אנחנו עוזרים לה בדרכנו. לא תמיד זה מדויק. לעיתים נכון יותר לעמוד לצד חברתנו. גם אם הבחירות שלה בחייה, בעיננו, לא נכונות כלל. (כמובן לא כשמדובר בסיכון ממשי לחייה). בעצם, לעמוד מהצד בלי לשפוט ולהישאר חברה לצידה. יתכן, שמה שנראה לך כרע לחברתך, הוא לא ככ רע לה.כך, יתכן שהחרדה שנדמה לך שיש לה הוא לא כ"כ רע לה כמו שלך נראה מבחוץ. אנחנו מבינים שיש בעולמנו ב"ה גוונים רבים של דעות. וכל אחד בוחר מה שנכון לו. ביחס לרגישות המיוחדת שלך, לעתים, דווקא כשאנו מקבלים את חברתנו כמו שהיא, זו יכולה להיות העזרה הכי גדולה וטובה לה. היכולת להבטיח שאת מקבלת אותה מעידה על אהבתך אליה גם אם היא מתנהגת אחרת ממה שאת מאמינה בו. אני מאמינה שבמצבים כאלו, החברה נשארת אותה חברה, עם אותן התכונות הטובות. כך שתוכלי להמשיך להיות חברתה בדרככן השונות. "זאת הדרך שלך " בחיים אנחנו פוגשים הרבה אנשים ששונים מאיתנו, בדעותיהם, במה שהם מאמינים ובחרו בו ואיך שהם חיים. כדאי לנו ללמוד להיות קשובים. ללמוד שבכל אחד יש נקודות טובות באיך שבחר לחיות. גם אם אני בוחרת לחיות לגמרי בדרך אחרת. יש לך כאן הזדמנות נהדרת ללמוד לחיות לצד חברה, ולהאמין שיתכן שהיא בוחרת לחיות אחרת. וזה בהחלט לא מפריע להיות חברות. ולהיפך, עצם זה שאנחנו מאמינים שחברתנו בחרה בדרך שטובה לה, מלמדת את חברתנו כמה אנחנו סומכות עליה, שהיא בוחרת נכון. ובכל זאת? תוכלו לנסות לבחור נושא שמעסיק את שנכן, שמצמיח את שנכם. ועל ידי הלימוד כל אחת מכן תברר את דרכה שלה. את הדרך הנכונה לה. כך, תוכלו להמשיך להיות חברות גם אם תהיו מעט שונות אחת מהשניה. בנוסף, הסוד הגדול של חברות זה יכולת הדיבור. כדאי לנסות לשאול אותה. מה שלומה באמת. להגיד לה ממה את חוששת, ולראות. יתכן שהיא תשמח לעזרה, או שלא תבין כלל על מה את מדברת ויתכן שהיא תסביר מדוע היא בוחרת בדרך זו. אני מאמינה שהדיבור בנכן יכול לפתוח ולקרב. ובאמת לאפשר לחיות זו לצד זו. ברגישות ובהבנה שכל אחד בוחר את שנכון לו. מאחלת לך שתזכי לחברות טובה ואמיצה איתה ועם חברות נוספות בחייך. בהצלחה. לכל שאלה נוספת תוכלי לשלוח לאתר או אלי למייל ruberg188 gmail.com רות
שאלה: פרוזבול על זיכוי בחנות: הבנתי שלחסכונות בבנק צריך שטר פרוזבול. האם גם לזיכויים שיש לי בחנות צריך?
תשובה: כן
שאלה: חיסון פפילומה?: לכבוד הרב, בבית הספר הדתי של ביתנו יש אפשרות להתחסן מפפילומה. המורה המליצה לבנות לא לעשות. הבנו שהנגיף נגרם מיחסי מין עם יותר מאדם אחד, או משהו דומה. מאידך כהורים אנחנו רוצים להיות בטוחים. מה הרב אומר לעשות? -
תשובה: אין לעשות חיסון זה, שאינו מתאים ליראות שמים. ענ"ד בפירוט-